PROJEKTS

LATVIJAS REPUBLIKAS MINISTRU KABINETS

2014. gada \_\_\_.\_\_\_\_\_\_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_ \_\_\_ §)

**Grozījums Ministru kabineta 2013.gada 24.septembra noteikumos Nr.976 „Kārtība, kādā bezvalstnieku vai nepilsoņu bērnu, kas dzimis Latvijā pēc 1991.gada 21.augusta, atzīst par Latvijas pilsoni”**

Izdoti saskaņā ar

Pilsonības likuma 3.1 panta sesto daļu

Izdarīt Ministru kabineta 2013.gada 24.septembra noteikumos Nr.976 „Kārtība, kādā bezvalstnieku vai nepilsoņu bērnu, kas dzimis Latvijā pēc 1991.gada 21.augusta, atzīst par Latvijas pilsoni” (Latvijas Vēstnesis, 2013, 191. nr.) grozījumu un izteikt 15.punktu šādā redakcijā:

„15. Lai pārbaudītu, vai bērns, kas sasniedzis 15 gadu vecumu, atbilst [Pilsonības likuma](http://likumi.lv/doc.php?id=57512) 3.1 panta trešās daļas 3. un 4.punktā minētajiem nosacījumiem, pārvalde pieprasa atzinumu šādām iestādēm:

15.1. Iekšlietu ministrijas Informācijas centram − par atbilstību [Pilsonības likuma](http://likumi.lv/doc.php?id=57512) 3.1 panta trešās daļas 4.punktā minētajām prasībām;

15.2. par atbilstību [Pilsonības likuma](http://likumi.lv/doc.php?id=57512) [11.panta](http://likumi.lv/doc.php?id=57512#p11) pirmās daļas 1.punktā minētajām prasībām:

15.2.1. Satversmes aizsardzības birojam, Drošības policijai, Valsts policijai, Valsts ieņēmumu dienesta finanšu policijai un Muitas kriminālpārvaldei, Ieslodzījuma vietu pārvaldei, Korupcijas novēršanas un apkarošanas birojam, Militārajai policijai un Militārās izlūkošanas un drošības dienestam;

15.2.2. Valsts robežsardzei, ja personas deklarētā dzīvesvieta ir pierobežā;

15.3. Ārlietu ministrijai − par atbilstību [Pilsonības likuma](http://likumi.lv/doc.php?id=57512) 3.1 panta trešās daļas 4.punktā paredzētajam izņēmumam, ja persona uzrādījusi šo noteikumu [6.punktā](http://likumi.lv/doc.php?id=260436#p6) minētos pierādījumus;

15.4. citām valsts pārvaldes iestādēm, ja ir nepieciešama papildu pārbaude.”

Ministru prezidente L.Straujuma

Iekšlietu ministrs R.Kozlovskis

Iesniedzējs:

Iekšlietu ministrs R.Kozlovskis

Vīza:

Valsts sekretāre I.Pētersone - Godmane

28.08.2014. 09:13

234

I.Vorpa

67219514, ina.vorpa@pmlp.gov.lv